ไฟแนนซ์ทูเดย์
&#8216;ไม่มีอะไรที่เป็นไปไม่ได้ เพียงแต่จะยากหรือง่ายเท่านั้นเอง&#8217;
21 ส.ค. 2554

‘ไม่มีอะไรที่เป็นไปไม่ได้ เพียงแต่จะยากหรือง่ายเท่านั้นเอง’
...ตั้งแต่ได้รับมอบหมายให้เป็นผู้ดูแลงบประมาณรายจ่ายประจำปี 2555 ใหม่ทั้งหมดเพื่อให้สอดคล้องกับแผนยุทธศาสตร์การหาเสียงของพรรคเพื่อไทย ทำเอาอาการป่วยของ “บัณฑูร สุภัควณิช” สส.ปาร์ตี้ลิสต์ อันดับ 13 ของพรรคเพื่อไทย อดีตผู้อำนวยการสำนักงบประมาณแผ่นดิน และอดีต กสทช. ก็ดูจะหายเป็นปลิดทิ้ง ตอนนี้หน้าตา ท่าทางกลับสดใส กลับมาทำงานหามรุ่งหามค่ำอีกคำรบหนึ่ง
ว่ากันว่าในรายชื่อที่ส่งตรงไปยังดูไบให้ “นายใหญ่” พิจารณานั้น ชื่อของ บัณฑูร ติดหนึบอยู่ในตำแหน่ง รมช.คลัง หรือไม่ก็ รมต.ประจำสำนักนายกรัฐมนตรี เพื่อทำหน้าที่กำกับดูแลสำนักงบฯ-ก.พ.-ก.พ.ร. เป็นการเฉพาะ 
...ฮัดชิ้วๆ ล้วงลึกจากการประชุมหารือระหว่าง อารีพงศ์ ภู่ชอุ่ม ปลัดกระทรวงการคลัง กะ สุพจน์ ทรัพย์ล้อม ปลัดกระทรวงคมนาคม เมื่อ 14 ก.ค.นั้น มีการหารือกันถึงงบประมาณ 1,337,073 ล้านบาท เพื่อนำมาลุยโครงการมหึมา
ไล่จาก ท่าเรือน้ำลึกปากบารา 9,741 ล้านบาท รถไฟฟ้าสายสีม่วง ส่วนต่อขยายบางซื่อราษฎร์บูรณะ 66,820 ล้านบาท รถไฟฟ้าสายสีชมพู ช่วงแครายมีนบุรี 3.4 หมื่นล้านบาท รถไฟฟ้าสายสีส้ม ช่วงตลิ่งชันมีนบุรี 137,750 ล้านบาท
ยั้ง... ยังมีรถไฟทางคู่ใน 5 เส้นทางอีก 88,220 ล้านบาท รถไฟความเร็วสูงอีก 5 เส้นทาง รวมวงเงิน 861,479 ล้านบาท ได้แก่ 1.กทม.-หนองคาย ระยะทาง 615 กม. วงเงิน 181,369 ล้านบาท 2.กทม.-ระยอง ระยะทาง 221 กม. วงเงิน 56,601 ล้านบาท 3.กทม.-ชายแดนใต้ ระยะทาง 983 กม. วงเงิน 248,515 ล้านบาท 4.กทม.-เชียงใหม่ ระยะทาง 745 กม. วงเงิน 208,176 ล้านบาท และ 5.กทม.-อุบลราชธานี ระยะทาง 570 กม. วงเงิน 166,818 ล้านบาท
นี่คือไฮไลต์ระบบขนส่งของไทยขอรับ แผล็บๆๆ